Ḥulfaɣ-ak ar tama-w, tezdi-aɣ tegmat ur nesɛi tilisa ! maca ad ak-iniɣ tidet , ur umineɣ la yis-k , neɣ yis-i ula s tkemmict n widak i aɣ-iḥemlen , acku tawaɣit d-yerzan fell-aɣ, ur yezmir yiwen ad tt-yesseḥbes , di tallit-nni deg i d-nfaq s liḥala-nneɣ n lexṣara d ddel, i aɣ-yeṭṭafaṛen d lesnin ay-agi, Ma d wid-ik, d ayen ibanen, urǧin bnan awal n wid yettwarnan. Ala, ur ngezzem ara asirem, maca leslak d talwit, am win turǧa tteryel , d aḍegger kan n lweqt ! Llan gar-aneɣ wid mucaɛen, ih, am yislmaden . llan wid i ten-yettqadaren, ttasmen seg-sen , ḥesden-ten , zgan sedduyen timsirin-nsen akken ilaq akken ad ten-id-iṣaḥ uselkin n tɣuri igerrzen , maca taswiɛt-agi ur tettɣim ara akka , ad neg lḥir deg wul amar ahat ad ken-id-necbu azekka , Mass Albert Camus , mi tfaqeḍ i temsal , tiɣri n yiseɣ i d-tegreḍteggugem , teɛuẓẓeg … Mačči kan ur bɣin ara ad slen i teɣri-k , maca nfan-k si tmurt n lejdud-ik , imi tuɣaleḍ d amihi .